Burjassot col·labora en el torneig solidari de pàdel organitzat per alumnat de l’IES Conselleria
2025-07-24

El diumenge 26 de gener, les pistes de pàdel del Poliesportiu Municipal de Burjassot es vestiran de solidaritat. Un grup d’alumnes de grau superior de l’IES Conselleria de València, amb la col·laboració de l’Ajuntament de Burjassot, a través de la Regidoria d’Esports, dirigida per Juan Gabriel Sánchez, ha organitzat un torneig solidari per a ajudar als afectats per la DANA.

L’alumnat està realitzant pràctiques vinculades a l’ajuda a afectades i afectats per la DANA a través de l’esport i han pensat a organitzar aquest torneig de pàdel en el qual esperen comptar amb una gran participació per part de les persones amants d’aquest esport.

El torneig tindrà lloc a les 9.30 hores i el preu per a apuntar-se, per persona, és de 15€. Tal com es desprén de la informació aportada pels organitzadors, hi haurà tres partits assegurats.

Tota la informació i sobre les activitats que han realitzat aquest grup d’alumnes per a ajudar als afectats per la DANA a través de l’esport pot consultar-se en X, @deportexdana i en Instagram @deporte.x.dana.